Diari Oficial de la Generalitat Valenciana


Sumari del DOGV 533, del 24-02-1987 (1987/808216)

ORDRE de 26 de gener de 1987, de la Conselleria d'Agricultura i Pesca, per la qual es despleguen els articles 2n i 3r de la Llei d'Arrendaments Històrics Valencians.
---------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/01/26/(1)/dof/vci/html**

### Dades del document

Número de DOGV
:   533

Data del DOGV
:   24-02-1987

Secció del DOGV
:   DISPOSICIONS GENERALS

Número del document
:   1987/808216


Data del document
:   26-01-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 26 de gener de 1987, de la Conselleria d'Agricultura i Pesca, per la qual es despleguen els articles 2n i 3r de la Llei d'Arrendaments Històrics Valencians.  
Article primer  
La Conselleria d'Agricultura i Pesca efectuarà, a petició dels interessats, el reconeixement dels arrendaments històrics valencians, regulats per la Llei de la Generalitat Valenciana 6/1986 de 15 de desembre.   
Article segon  
La instància de sol·licitud del susdit reconeixement serà presentada a la Conselleria d'Agricultura i Pesca, en el termini de dos anys a partir del dia 19 de desembre de 1986.   
Article tercer  
La sol·licitud a què es refereix l'article anterior haurà de contenir els elements següents:   
- Dades personals del sol·licitant.   
- Dades relatives a la finca o a les finques cultivades en arrendament.   
- Dades referents a la indentificació i al domicili del propietari.   
- Renda satisfeta anualment.   
- Proposta de prova que presenta o que es compromet a presentar.   
Amb aquest efecte hom podrà utilitzar com a model el que figura com a Annex d'aquesta Ordre.   
Article quart  
A la susdita instància hom adjuntarà el dictamen pericial d'un advocat o historiador col·legiats, o d'ambdós conjuntament, que acredite, després de la investigació historico-jurídica oportuna, l'existència de l'arrendament historic de què es tracte, la data de començament d'aquest o, si pertoca, el seu caràcter d'immemorial i la continuïtat en dita relació de la corresponent successió de causants i causahavents fins a l'actual arrendatari.   
Article cinqué  
En els supòsits que l'arrendament siga anterior a l'entrada en vigor de la Llei de 15 de març de 1935 i no siga possible aportar el dictamen a què fa referència l'article quart, a causa de la destrucció d'arxius o registres, aquest fet impedirà la corresponent investigació històrico-jurídica, aleshores hom adjuntarà a la instància de sol·licitud la certificació de l'arxiu o del registre en què es farà constar la falta d'antecedents per destrucció d'aquests i la proposició de les proves documentals i testimonials que s'aportaran.   
Article sisé  
Podran ser presentades com a proves específiques documentals, les tradicionals llibretes i els rebuts de pagament de renda, sense perjudici de l'aportació de qualsevol altra. En el supòsit de prova testimonial es proposaran, almenys, dins testimonis idonis que seran oïts en l'expedient.   
Article seté  
Presentada la sol·licitud de reconeixement de l'arrendament històric, serà incoat l'expedient administratiu oportú, que serà tremés d'acord amb el que disposa la Llei de Procediment Administratiu de 17 de juny de 1958 i serà resolt pel Director General de Desenvolupament Agrari de la Conselleria d'Agricultura i Pesca. Contra aquesta Resolució hom podrà interposar recurs d'alçada davant el Conseller d'Agricultura i Pesca.   
Article vuité  
Produïda la fermesa de la declaració d'arrendament històric valencià, serà subvencionat el cost del dictamen a què fa referència l'article quart, en la quantia corresponent a l'import mínim que es contemple en les tarifes dels Col·legis Professionals per emissió d'informes amb antecedents.   
Article nové  
Al Servei corresponent de la Direcció General de Desenvolupament Agrari, hom obrirà un Llibre-Registre d'Arrendaments Històrics en què seran consignats els actes administratius fonamentals dels expedients que es tramiten sobre aquesta matèria.   
DISPOSICIONS FINALS  
Primera Es faculta la Direcció General de Desenvolupament Agrari perquè dicte les disposicions necessàries en desenvolupament de la present ordre.   
Segona La present Ordre entrarà en vigor el mateix dia de la publicació en el Diari Oficial de la Generalitat Valenciana.   
València, 26 de gener de 1987.   
El Conseller d'Agricultura i Pesca,  
LLUIS FONT DE MORA I MONTESINOS  
Veure annex


Còpia Permalink ELI